Document ID: 32005R1980

32005R1980
L 318/3
SLUŽBENI LIST EUROPSKE UNIJE
05.12.2005.
UREDBA KOMISIJE (EZ) br. 1980/2005
od 5. prosinca 2005.
o izmjeni uvjeta za odobravanje dodatka hrani za životinje koji pripada skupini elemenata u tragovima i dodatka hrani za životinje koji pripada skupini veziva i sredstava protiv zgrušavanja
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje koji se koriste u hranidbi životinja (1), a posebno treću rečenicu njezinog članka 13. stavka 2.,
budući da:
(1)
Uredbom Komisije (EZ) br. 1334/2003 od 25. srpnja 2003. o izmjeni uvjeta za odobrenje određenog broja dodataka hrani za životinje koji pripadaju skupini elemenata u tragovima (2) uspostavlja se najviša dopuštena količina olova i cinkovog oksida i Uredbom Komisije (EZ) br. 2148/2004 od 16. prosinca 2004. o trajnom i privremenom odobrenju određenih dodataka i odobrenju novog korištenja već odobrenog dodatka hrani za životinje (3) uspostavlja se najviša dopuštena količina olova u klinoptilolitu vulkanskog podrijetla.
(2)
Najviša dopuštena količina olova uspostavljena je za dodatke koji pripadaju funkcionalnoj skupini mineralne mješavine, uključujući cinkov oksid i za dodatke koji pripadaju funkcionalnim skupinama veziva i sredstava protiv zgrušavanja, uključujući klinoptilolit vulkanskog podrijetla Direktivom 2002/32/EZ Europskog parlamenta i Vijeća od 7. svibnja 2002. o nepoželjnim tvarima u hrani za životinje (4), kako je izmijenjena Direktivom Komisije 2005/87/EZ (5). S obzirom na to da pravila koja utvrđuju nepoželjne tvari trebaju biti sabrana u jednom tekstu radi veće jasnoće, primjereno je ukloniti odgovarajuća upućivanja iz Uredbi (EZ) br. 1334/2003 i (EZ) br. 2148/2004.
(3)
Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU UREDBU:
Članak 1.
1. U Uredbi (EZ) br. 1334/2003 riječi „najviši dopušteni sadržaj olova: 600 mg/kg” brišu se iz dijela Priloga koji se odnosi na cink.
2. U Uredbi (EZ) br. 2148/2004 riječi „najviši dopušteni sadržaj olova: 80 mg/kg” brišu se iz dijela Priloga koji se odnosi na klinoptilolit vulkanskog podrijetla.
Članak 2.
Ova Uredba stupa na snagu 12 mjeseci od stupanja na snagu Direktive Komisije 2005/87/EZ.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 5. prosinca 2005.

Labels: 1
17
20
0
6